Brandalism: διακειμενικότητα, πολυτροπικότητα και μεταδημιουργία
Creators: name: Παπαδιαμάντη, Ελένη Αστερίου
Publisher: name: Aristotle University of Thessaloniki
Year: 2021
Subjects: Brandalism
Διαφήμιση
Πολυτροπικότητα
Διακειμενικότητα
Μεταδημιουργία
Advertising
Multimodality
Intertextuality
Transcreation

description: Το brandalism αποτελεί ένα σύγχρονο φαινόμενο και μια μορφή τέχνης του δρόμου, και ως εκ τούτου συνιστά μέσο κοινωνικού σχολιασμού και υπόρρητης αλλά συνάμα δημόσιας έκφρασης ιδεολογίας (Chiotis, 2015). Πρόκειται για πολιτικό ακτιβισμό που σκοπό έχει την αφύπνιση της κοινής γνώμης σχετικά με επίκαιρα και διαχρονικά θέματα που απασχολούν την κοινωνία, όπως το περιβάλλον, τα εργατικά δικαιώματα, τα ανθρώπινα δικαιώματα, ο καταναλωτισμός, η ισότητα των φύλων. Το brandalism, που έδωσε βήμα σε νέες κατά βάση κοινωνικές οντότητες και συλλογικότητες, χρησιμοποιεί πολυτροπικό υλικό (αφίσες, βίντεο, γκράφιτι κ.α.), πολλές φορές ‘βανδαλίζοντας’ το ήδη υπάρχον, και μέσω της διακειμενικότητας επιχειρεί να αντιστρέψει το μήνυμα και να ανατρέψει το όποιο κατεστημένο. Υπό την έννοια αυτή, μπορεί να ενταχθεί στο πλαίσιο της μεταδημιουργίας ως μια πιο δημιουργική ενδογλωσσική και διασημειωτική μετάφραση (Jakobson, 1959), προσαρμοσμένη στον συγκεκριμένο σκοπό. Έχοντας ως αφετηρία τις γνωστικές συνάψεις του αποδέκτη, και στον βαθμό που το γνωσιακό του υπόβαθρο το επιτρέπει, θέλει να τις αλλοιώσει και να οδηγήσει τελικά σε νέες συνάψεις εκ διαμέτρου αντίθετες. Στόχος της παρούσας εργασίας είναι να εξετάσει τη σχέση του brandalism και της μετάφρασης με την έννοια που αναφέρθηκε παραπάνω, καθώς και να δείξει μέσα από τη μελέτη πολυτροπικού υλικού τη λειτουργία της διακειμενικότητας και τον ρόλο της ως μέσο επίτευξης των στόχων του. Προς τον σκοπό αυτό ερευνήθηκαν σε τρεις περιπτωσιολογικές μελέτες αγγλόφωνες, ιταλόφωνες και ελληνόφωνες αφίσες, η ανάλυση των οποίων έδειξε την έντονη χρήση της διακειμενικότητας και των πολυτροπικών μέσων που από κοινού δομούν το νόημα των εν λόγω αφισών.
description: Brandalism is a modern phenomenon and a form of street art, and therefore a means of social commentary and implicit yet public ideology expression (Chiotis, 2015). This political activism aims to awaken public opinion on current and timeless issues that concern society, such as the environment, labor rights, human rights, consumerism, gender equality. Brandalism, which has given rise mainly to new social entities and collectivities, uses multimodal material (posters, videos, graffiti, etc.), often 'vandalizing' the existing one, and through intertextuality tries to reverse the message and overthrow any established. In this sense, it can be included in the context of transcreation as a more creative intralingual and intersemiotic translation (Jakobson, 1959), adapted to the specific purpose. Starting from the recipient's cognitive synapses, and to the extent to which their cognitive background allows, brandalism seeks to alter them and eventually create new diametrically opposed synapses. The aim of this essay is to examine the relationship between brandalism and translation within the above-mentioned meaning, as well as to show the function of intertextuality and its role as a means of achieving the goals of brandalism through the study of multimodal material. To this end, posters using English, Italian and Greek language were investigated respectively in three case studies, the analysis of which showed the intense use of intertextuality and multimodality, structuring jointly the meaning of these posters.